Հավելված
 ՀՀ կոտայքի մարզի Ծաղկաձոր համայնքի

 Ավագանու 2025 թվականի
 \_\_\_\_\_\_\_\_\_\_\_\_\_\_\_\_\_N\_\_\_\_\_որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԿՈՏԱՅՔԻ ՄԱՐԶ**

**ԾԱՂԿԱՁՈՐ ՀԱՄԱՅՆՔԻ**

**2025 ԹՎԱԿԱՆԻ**

**ՏԵՂԱԿԱՆ ՍՈՑԻԱԼԱԿԱՆ ԾՐԱԳԻՐ**

**Ք. ԾԱՂԿԱՁՈՐ, 2025 թ.**

**ԲՈՎԱՆԴԱԿՈՒԹՅՈՒՆ**

[**Նախաբան** 3](#_Toc192859099)

[**ՄԱՍ 1. ՀԱՄԱՅՆՔԻ ՌԵՍՈՒՐՍՆԵՐԻ ԵՎ ԿԱՐԻՔՆԵՐԻ ՄԱՍՆԱԿՑԱՅԻՆ ԳՆԱՀԱՏՄԱՆ ԱՄՓՈՓ ԱՐԴՅՈՒՆՔՆԵՐԸ** 4](#_Toc192859100)

[**1.1.** **Համայնքի ընդհանուր նկարագիրը** 4](#_Toc192859101)

[**1.2.** **Տեղական սոցիալական ծրագրի նպատակները** 11](#_Toc192859102)

[**1.3.** **Համայնքի քարտեզագրված ռեսուրսները** 12](#_Toc192859103)

[**1.4. Համայնքի բնակչության քարտեզագրված կարիքները** 13](#_Toc192859104)

[**1.5. Համայնքում առաջնահերթ արձագանքման ենթակա սոցիալական հիմնախնդիրները 2025-2026-թթ․ ժամանակահատվածում** 17](#_Toc192859105)

[**ՄԱՍ 2. ՀԱՄԱՅՆՔԱՅԻՆ ՍՈՑԻԱԼԱԿԱՆ ԶԱՐԳԱՑՄԱՆ ԾՐԱԳՐԵՐԻ ԱՆՁՆԱԳՐԵՐ** 21](#_Toc192859106)

[**2.1.** **Ծրագրի անձնագիր №1** 21](#_Toc192859107)

[**2.2.** **Ծրագրի անձնագիր №2** 24](#_Toc192859108)

[**2.3. Ծրագրի անձնագիր №3** 27](#_Toc192859109)

# **Նախաբան**

 *Ծաղկաձորի համայնքապետարանը, նպատակ ունենալով արձագանքել համայնքի բնակչությանը հանդիպող յուրահատուկ սոցիալական մարտահրավերներին, միաժամանակ խթանելով բնակիչների մասնակցությունը և ներգրավվածությունն այդ հարցերի նույնականացման և դրանց արձագանքման գործընթացում՝ նախաձեռնեց Ծաղկաձոր համայնքի տեղական սոցիալական ծրագրի (այսուհետ՝ ՏՍԾ) մշակման աշխատանքները՝ համայնքային կառույցների և համայնքի բնակիչների մասնակցությամբ։*

*Մասնավորապես, ՏՍԾ հենքով համայնքի բնակչության սոցիալական պաշտպանության կազմակերպումը դիտարկելով որպես համայնքային մակարդակում սոցիալական ծառայությունների պլանավորման գործիք, որը միտված է լրացնելու պետական և հասարակական սեկտորներում սոցիալական ոլորտի ծառայությունների (կրթություն, առողջապահություն, սոցիալական պաշտպանություն) իրավասություններից դուրս մնացած հարցերի լուծումը, որոնք սոցիալական խնդիրներ են առաջացնում բնակչության համար։ Նմանատիպ խնդիրների արդյունավետ լուծման համար սույն ՏՍԾ-ն հիմնվում է սոցիալական խնդիրների լուծման հարցում պետական կառավարման, տեղական ինքնակառավարման մարմինների, մասնավոր հատվածի և քաղաքացիական հասարակության գործողությունների համատեղման ու ներդաշնակեցման սկզբունքի վրա:*

*Սույն փաստաթղթում ամփոփված են համայնքային քննարկումների ընթացքում նույնականացված առավել նշանակալի խնդիրներն ու դրանց արձագանքման ծրագրերը:*

# **ՄԱՍ 1. ՀԱՄԱՅՆՔԻ ՌԵՍՈՒՐՍՆԵՐԻ ԵՎ ԿԱՐԻՔՆԵՐԻ ՄԱՍՆԱԿՑԱՅԻՆ ԳՆԱՀԱՏՄԱՆ ԱՄՓՈՓ ԱՐԴՅՈՒՆՔՆԵՐԸ**

# **Համայնքի ընդհանուր նկարագիրը**

Ծաղկաձոր համայնք

Բնակչություն` 7732

Ծաղկաձոր համայնքում ընդգրկված են հետևյալ բնակավայրերը`

Ծաղկաձոր

Մեղրաձոր

Աղավնաձոր

Արտավազ

Հանքավան

Մարմարիկ

ԱՇԽԱՐՀԱԳՐԱԿԱՆ ԴԻՐՔԸ

Ծաղկաձոր համայնք (Կոտայքի մարզ) հարմարավետ կուրորտային համայնք է՝ 7732 բնակչությամբ: Այն գտնվում է Թեղենիս լեռան արևելյան լանջին, ծովի մակարդակից միջինը 1840մ բարձրության վրա: Մայրաքաղաք Երևանից Ծաղկաձոր համայնքը գտնվում է 60 կմ հեռավորության վրա: Ծաղկաձորից հյուսիս և հարավ ձգվող զառիթափ լեռնաշղթաները ծածկված են անտառներով:

ԾԱՂԿԱՁՈՐ ՔԱՂԱՔ

Մակերեսը – 1618.29

բնակչության թիվը – 1727

ներկայիս անվանումը – Ծաղկաձոր

պատմական անվանումները – Կեչառոյք,Դարաչիչակ,Ծաղկունյաց ձոր

հեռավորությունը մայրաքաղաքից - 50կմ

բնակչության կազմը – հայեր, ռուսներ, եզդիներ

կրթական հաստատություններ – միջնակարգ դպրոց, նախադպրոցական ուսումնական հաստատություն, արվեստի դպրոց

արտադրական ձեռնարկություններ – չկա

բնակչության հիմնական զբաղմունքը – զբոոսաշրջություն /հյուրատներ,հյուրանոցներ/։

ՊԱՏՄԱԿԱՆ ԱԿՆԱՐԿ

Ծաղկաձորի անունն արդեն իսկ հուշում է, որ այն հնուց ի վեր գրավիչ է եղել որպես բնակավայր և հանգստավայր:

«Ծաղիկների ձոր»-ում (ինչ բառացի նշանակում է քաղաքի անունը) մարդը բնակություն է հաստատել դեռևս Ք.ա. III-V դդ: Ծաղկունյաց լեռների հարավ-արևելյան մասում ընկած գեղատեսիլ հովտի անտառներում որսի են դուրս եկել հայոց արքաները և նախարարները (իշխանները): Արտոնյալ դասին տեղանքը հրապուրել է իր մեղմ, առողջարար կլիմայով: Դարեդար Ծաղկաձորը մնացել է իշխանների տիրապետության տակ:

Վաղ միջնադարում (IV — Vդդ.) այս հողերը պատկանել են հայոց թագավորի կալվածքները տնօրինող Վարաժնունի տոհմին: VIդ.-ում հովիտն անցավ հայկական ազդեցիկ Կամսարական տոհմի տիրապետության տակ, որը սերվել էր Իրանի 7 մեծագույն տներից մեկի` Կարին-Պահլեվիդներից: Կամսարական տոհմի հետնորդ, Պահլավունի տոհմի առաջնորդ Գրիգոր Մագիստրոսը 1033թ. հրամայեց Ծաղկաձորում կառուցել եկեղեցի, որը կոչեցին Սուրբ Գրիգոր Լուսավորչի անունով: Այսպես հիմնվեց Կեչառիս վանական համալիրը` հովտի իրական գանձը:

XVIIդ. սկզբին քոչվորական ցեղերը, գրավելով «Ծաղիկների ձորըե, տեղանքը կոչեցին Դարաչիչագ (քաղաքը կրկին Ծաղկաձոր վերանվանվեց 1947թ-ին): Իսկ երբ Արևելյան Հայաստանը միացավ ռուսական կայսրությանը (1828թ.), Ծաղկաձորը մտավ Էրիվան նահանգի մեջ: Այդ տարիներին Ծաղկաձորում բնակություն հաստատեցին հազարավոր հայ գաղթականներ Արևմտյան Հայաստանից և Պարսկաստանից: Այստեղ իր ամառային նստավայրերը սկսեց կառուցել արդեն նահանգային հասարակության սերուցքը: Քաղաքը պահպանեց իր հայտնի հանգստավայրի կարգավիճակը նաև խորհրդային իշխանության օրոք: Ծաղկաձորում հանգստանում էին ոչ միայն Հայաստանի քաղաքացիները,այլև այստեղ գալիս էին ԽՍՀՄ ողջ տարածքից: Հովտում գործում էին երկու տասնյակ պիոներական ճամբարներ, հանգստյան տներ: Ծաղկաձորը տեղակայված է նույն բարձրության վրա, ինչ Մեխիկոն: Ուստի Մեքսիկայի մայրաքաղաքում կայանալիք` 1968թ.-ի Ամառային Օլիմպիական խաղերի նախաշեմին հենց Ծաղկաձորում կառուցվեց ԽՍՀՄ գլխավոր սպորտային համալիրը: Այստեղ օլիմպիադաներին և աշխարհի առաջնություններին են պատրաստվել աշխարհի տարբեր երկրների հավաքականները: Իսկ երբ 1972թ.-ին Թեղենիս լեռան լանջերին կառուցվեց ճոպանուղին, Ծաղկաձորը հայտնի դարձավ նաև որպես լեռնադահուկային կուրորտ: ԽՍՀՄ-ի փլուզումից հետո քաղաքը արագ կերպով հաղթահարեց ճգնաժամը և դարձավ անկախ Հայաստանի և Հարավային Կովկասի առաջնակարգ զբոսաշրջության կենտրոններից մեկը:

 Այսօր Ծաղկաձորը ժամանակակակից հանգստավայր է`զարգացած տուրիստական ենթակառուցվածքով, հիասքանչ շրջակա միջավայրով և անվտանգության բարձր մակարդակով: Այն հարմարավետ կուրորտային քաղաք է, որն առաջարկում է համաշխարհային չափանիշներին համապատասխան ծառայություններ: Քաղաքը սերտ կապեր է հաստատել լեռնադահուկային տուրիզմի համաշխարհային կենտրոնների հետ:

Վերջին տարիներին քաղաքում վերակառուցվեցին ու կառուցվեցին մոտ 60 և ավելի ժամանակակից հանգստյան տներ և հյուրանոցներ, 50-ից ավելի հյուրատներ, արդիականացվեցին նաև սպասարկման ոլորտի ենթակառուցվածքները: Եվ քաղաքը վերստին ձեռք է բերել հանրապետության զբոսաշրջության կարևոր կենտրոններից մեկի համբավն ու հեղինակությունը: Այստեղ իրենց հանգիստն են անցկացնում հազարավոր զբոսաշրջիկներ աշխարհի տարբեր երկրներից, միաժամանակ, այստեղ, ինչպես նախկինում, անց են կացվում բարձր մակարդակի գիտաժողովներ, տնտեսական համաժողովներ և զանազան հավաքներ:

ՄԵՂՐԱՁՈՐ ԳՅՈՒՂ

մակերեսը - 12429 հա

Բնակչության թիվը – 2809

ներկայիս անվանումը – Մեղրաձոր

պատմական անվանումները - Թեժառույք, Թայչարուխ

հիմնադրման ժամանակաշրջանը -1830թ

Հեռավորությունը մայրաքաղաքից - 60կմ

Բնակչության կազմը – հայեր, ռուսներ

Օգտակար հանածոներ - ոսկի, պղինձ, նեֆելինային սիենիտների 18 քիմիական նյութերով, ալյումին

Կրթական հաստատություններ – միջնակարգ դպրոց, նախադպրոցական ուսումնական հաստատություն

Մշակութային հաստատություններ - մարզամշակութային կենտրոն

Արտադրական ձեռնարկություններ – հանքարդյունաբերություն, գործում է «Մեղրաձոր Գոլդ» ՍՊՆ:

Բնակչության հիմնական զբաղմունքը - գյուղացիական տնտեսություն է /անասնապահություն , հողագործություն և մեղվաբուծություն /։

Հոգևոր կառույցներ - Սուրբ Աստվածածին եկեղեցի, վանք /1190 թվական/

Պատմամշակութային հուշարձաններ - Մեծ հայրենականում զոհվածների հուշարձան

Համայնքի մասին գրքի առկայություն - առաջին գիրքը <<Արծափ-Մեղրաձոր>> 2006թ. Հեղինակ պատմագիտության դոկտոր, պրոֆեսոր Իգիթ Ղարիբյան, երկրորդ գիրք <<Մեղրաձոր>> 2008թ. հեղինակ` մանկավարժ Ալեքսան Հարությունյան

ՊԱՏՄԱԿԱՆ ԱԿՆԱՐԿ

Մեղրաձո'րը սարերի, ձորերի, կարկաչուն աղբյուրների, ու թավուտ անտառների գյուղ է։

Գորշ են սարերը, գորգանման անտառները, անտառամերձ գոտու և տեսարժան վայրերի առկայությունը տալիս է տուրիզմի զարգացման հնարավորություն։

Գյուղը գտնվում է Փամբակի և Ծաղկունյաց լեռնազանգվածների հովտում, Մարմարիկ և Մեղրաձոր գետերի /Հրազդանի աջակողմյան վտակներ/ դելտայում, ծովի մակերեսից 1800մ բարձրության վրա։ Փամբակի հարավահայոց լանջերը լերկ են, ժայռոտ ու կտրտված։ Լանջերի ընդերքը հարուստ է ոսկով, պղնձով և նեֆելինային սիենիտների 18 քիմիական նյութերով, ալյումինը գերակշիռ է։ Մեղրաձորում գործում է ոսկու հանքը 1987թվականից։

Համայնքի պատմական անվանումներից է Թեժառույք և Թայչարուխ:

Թեժառույք կոչվել է անտիկ ժամանակներից մինչև 17-րդ դարի սկիզբը Մարմարիկ Մեղրաձոր թեժ գիծ արագահոս գետերի դելտայում գտնվելու համար։ Անվան արմատներն են <<Թեժ>> և <<Առու>> բառերը:

Թայչարուխ կոչվել է 17-րդ դարի կեսերից մինչև 1946թ։ Պարսից Աիրգունա-խանը դեպի Թուրքահայաստան մի քանի արշավանք է կատարել և մուսուլման բնակչությանը բռնագաղթեցրել անմարդաբնակ հայկական տարածքներ։ Թեժառույքում հաստատվել են թուրք-կարակալպակներ, որոնք էլ նոր բնակավայրին տվել են իրենց հնչմամբ Թայչարուխ անունը։ Անունն առաջացել է թուրքերեն <<Թայ>>-զույգ և <<Չայ>>-գետ բառերի բարդացումից, որ նշանակում է զույգ գետերի արանքում գտնվող բնակավայր։

Գյուղը հիմնադրվել է 1830 թվականին: Գյուղը հայերով կրկին վերաբնակեցվել է 1830 թվականի մայիսին տաճկահայաստանի Բայազետի փաշայության Արծափ գյուղից արտագաղթածներով /52 ծուխ, 336 շունչ/։

Մեղրաձոր- ՀՍՍՀ գերագույն խորհրդի 30.05.1946թ. որոշմամբ, ի թիվս հանրապետության բազում այլ բնակավայրերի, Թայչարուխը վերանվանվեց Մեղրաձոր։

Համայնքում առկա է թվով վեց բազմաբնակարան շենքեր, 154 բնակարանով, որում ապրում են հիմնականում դրսեկ հայեր, և 25 ծուխ Ադրբեջանից փախստական հայեր։

Գյուղում գործում են հիմնանորոգված դպրոցը 360 աշակերտով, 33 ուսուցչով, մանկապարտեզը` 12 հաստիքով 63 երեխայով, մարզամշակութային կենտրոնը` 12 հաստիքով, որտեղ գործում է դաշնամուրի, դուդուկի, դհոլի, պարի, ձյուդո ըմբշամարտի խմբակներ, որտեղ հաճախում են 100 աշակերտ։ Գյուղապետարանի աշխատակամը 13 հաստիք, որից քաղաքական պաշտոն` 1 համայնքի ղեկավար` հայցողական պաշտոններ 2, համայնքային ծառայողներ 5, տեխնիկական սպասարկողներ 5։

Գործում է կապիտալ նորոգված բժշկական ամբուլատորիան 11.75 հաստիքով, 2 բժիշկներով:

Գյուղը տվել է գիտության նվիրյալներ 10 գիտնական, որոնցից 4-ը դոկտորի, 6-ը գիտության թեկածուի գիտական աստիճան ունեն, 2-ը պրոֆեսորի կոչումով։

Գյուղի դիմաց, 2կմ անտառապատ մի հրվանդանի վրա 1190-ականներին վրացահայ իշխան-զորավար Իվանե Զաքարյանի պատվերով կառուցվել է կաթոլիկ վանք, որը վնասվածքով կանգուն է մինչ օրս։

Գյուղամիջում է սուրբ Աստվածածին եկեղեցու 2 շենքը /առաջինը փայտածածկ մատուռ է եղել/, որը

կառուցվել է 1881թ. և գործել է մինչև 1931թ.։ 70 տարի շարունակ նպատակին չի ծառայել, հետո համայնքի ղեկավարի օգնությամբ, բարերարների նվիրատվությամբ և համայնքի բյուջեի միջոցների հաշվին հիմնանորոգվել և օծվել է 2011թ հոկտեմբերի 15-ին:

Գյուղում բնակեցված է 60 տոհմ ու տոհմաճյուղ։ Գրվել է 24-ի համառոտ պատմությունը, կազմվել է տոհմածառը։

Գյուղը տվել է Մեծ հայրենականում 186, Արցախի հերոսամարտում 10 զոհ: 1980 թվականնեին կառուցվել է Մեծ հայրենականում զոհվածների հուշարձան, որը դարձավ ոչ միայն խնկարկելի սրբավայր, այլ նաև ուխտատեղի։

ԱՂԱՎՆԱՁՈՐ ԳՅՈՒՂ

Մակերեսը - 3566 հա

Բնակչության թիվը - 1329 մարդ

ներկայիս անվանումը - Աղավնաձոր

պատմական անվանումները -Բաբաքշի

հիմնադրման ժամանակաշրջանը - 1830 թվական

Հեռավորությունը մայրաքաղաքից - 60 կմ

Բնակչության կազմը - հայեր

Օգտակար հանածոներ - գրանիտ

Կրթական հաստատություններ–դպրոց, նախադպրոցական ուսումնական հաստատություն

Մշակութային հաստատություններ - 1

Մարզական հաստատություններ - չկա

Արտադրական ձեռնարկություններ - չկա

Բնակչության հիմնական զբաղմունքը - անասնապահություն, հողագործություն

Հոգևոր կառույցներ - VII դարում կառուցված եկեղեցի:

Համայնքի մասին գրքի առկայություն - չկա

ՊԱՏՄԱԿԱՆ ԱԿՆԱՐԿ

1830 թվականին գյուղը վերաբնակեցվել է Ալաշկետի Ղազի գյուղից եկած 28 մարդկանցով, որոնք գաղթել էին ռուս-թուրքական պատերազմից հետո:

Գյուղը գտնվում է Փամբակ և Ծաղկունյաց լեռնաշղթաների միջև: Գյուղում զարգացած է զբոսաշրջությունը, քանի որ այն ունի գեղատեսիլ վայրեր և գործող բազմաթիվ հանգստյան տներ: Համայնքն ունի հերոսական անցյալ: Հայրենական մեծ պատերազմին համայնքից մասնակցել են 300 հոգի, որից 76-ը ետ չեն վերադարձել: Արցախյան պատերազմի առաջին իսկ օրվանից գյուղի երիտասարդներից կազմավորվել է <<Ալաշկերտ>> ջոկատը, որի հրամանատարն էր Զարզանդ Դանիելյանը, ով 1991 թվականին Գետաշենի պաշտպանության մարտերում հերոսաբար զոհվեց: Այժմ նրա անունով է կոչվում Աղավնաձորի միջնակարգ դպրոցը: Արցախյան պատերազմում զոհվեցին նաև Աղավնաձորի զավակներ Անդրանիկ Խաչատրյանը և Արթուր Պետրոսյանը:

ԱՐՏԱՎԱԶ ԳՅՈՒՂ

Մակերեսը - 10638հա

Բնակչության թիվը - 565

Ներկայիս անվանումը - Արտավազ

պատմական անվանումները - Թաքառլու

հիմնադրման ժամանակաշրջանը - 1950թ.

Հեռավորությունը մայրաքաղաքից - 65 կմ.

Բնակչության կազմը - հայեր

Կրթական հաստատություններ - միջնակարգ դպրոց, նախադպրոցական ուսումնական հաստատություն

Մշակութային հաստատություններ - ակումբ

Մարզական հաստատություններ - չկա

Արտադրական ձեռնարկություններ - չկա

Բնակչության հիմնական զբաղմունքը - գյուղատնտեսություն և անասնապահություն

Հոգևոր կառույցներ - Արտավազ վանք 7-րդ դար

ՊԱՏՄԱԿԱՆ ԱԿՆԱՐԿ

Նախկինում Թաքյառլու: Գտնվում է Մարմարիկ գետի ափին, Հրազդանից 24 կմ հեռավորության վրա` դեպի հյուսիս-արևմուտք: Նախկինում միավորված էր Հանքավանի կաթնաանասնապահական տնտեսության հետ: Կլիման առողջարար է, ամառային հանգստի համար օգտակար: Գյուղի դիմաց, Մարմարիկ գետի ձախ ափին կա քանդված եկեղեցի: Մոտակայքում են Արտավազի հին վանքն ու Կարակալա և Ուլաշիկ լքված գյուղերը: Գյուղի տարածքում են գտնվում հանգստյան տներ, ճամբարներ:

ՀԱՆՔԱՎԱՆ ԳՅՈՒՂ

Մակերեսը - 8141 հա

Բնակչության թիվը - 105

ներկայիս անվանումը - Հանքավան

պատմական անվանումները - Միսխանա

հիմնադրման ժամանակաշրջանը - 19-րդ դար

Հեռավորությունը մայրաքաղաքից - 83 կմ

Բնակչության կազմը - հայեր, հույներ, ռուսներ

Օգտակար հանածոներ - մոլիբդեն, ոսկի

Կրթական հաստատություններ - չկա

Բնակչության հիմնական զբաղմունքը - անասնապահություն

Հոգևոր կառույցներ - կաթոլիկ եկեղեցի

ՊԱՏՄԱԿԱՆ ԱԿՆԱՐԿ

Մինչև 1949թ. Միսխանա, Միխայլկովա: Հեռավորությունը մարզկենտրոնից 29 կմ հյուսիս-արևմուտք: Բնակչությունը հիմնականում 1990-1991թթ. Ադրբեջանից բռնագաղթած հայեր են: Զբաղվում են անասնապահությամբ, հացահատիկի մշակությամբ, բանջարաբուծությամբ: Հանքավանը բարձր կլիմայական առողջարան է: Կլիման չափավոր է, ամառը` զով, խոնավ, ձմեռը` մեղմ, ձյունառատ, երկարատև: Հանքավանի աղբյուրների ջրերն իրենց քիմիական կազմով նման են եսենտուկյան ջրերին: Հանքավանում բուժում են ստամոքսի, աղիքների, լյարդի, լեղապարկի և ենթաստամոքսային գեղձի հիվանդություններ: Գործում են առողջարաններ և հանգստյան տներ:

ԳՈՌԳՈՉ ԳՅՈՒՂ

Բնակչության թիվը – 19

Մեղրաձոր համայնքի վարչատարածքային մաս է կազմում Գոռգոչ փոքր ամառանոցային գյուղը, որի /նախկինում Կորչլու/ ադրբեջանցի բնակչությունը կամովին ադրբեջան արտագաղթեց 1992թ։

ՄԱՐՄԱՐԻԿ ԳՅՈՒՂ

Մակերեսը - 3144 հա

Բնակչության թիվը - 778

ներկայիս անվանումը - Մարմարիկ

պատմական անվանումները - Փաշի գյուղ

հիմնադրման ժամանակաշրջանը -1915թ.
 Հեռավորությունը մայրաքաղաքից - 58 կմ
 Բնակչության կազմը - հայեր, եզդիներ
 Կրթական հաստատություններ - միջնակարգ դպրոց
 Բնակչության հիմնական զբաղմունքը - անասնապահություն և գյուղատնտեսություն
 Հոգևոր կառույցներ - Սուրբ Հովհաննես եկեղեցի

Պատմամշակութային հուշարձաններ - 1945թ.հայրենական պատերամում զոհված զինվորների հիշատակին կառուցված հուշարձան, Արցախյան պատերազմում և 1915թ-ի ցեղասպանության նահատակների հիշատակին կառուցված հուշատախտակ

ՊԱՏՄԱԿԱՆ ԱԿՆԱՐԿ

Մարմարիկ գյուղը գտնվում է Փամբակ և Ծաղկունյաց լեռնաշղթաների միջև, Մարմարիկ գետի հովտում, Հրազդանից 12 կմ հյուսիս-արևմուտք: Մարմարիկի սարերը հայտնի են իրենց սառնորակ աղբյուրներով, որը բավարարում է գյուղին 100 տոկոսով: Բնակչությունը զբաղվում է անասնապահությամբ, հացահատիկի, կարտոֆիլի, կաղամբի, մշակությամբ: Գյուղում պահպանվել է Սուրբ Հովհաննես եկեղեցին: Գյուղի ջրերով սնվում է նաև Մեղրաձոր գյուղը: Կլիման ձմռանը ցրտաշունչ է, ամռանը` զով:

ՓՅՈՒՆԻԿ ԳՅՈՒՂ

Բնակչության թիվը – 400

Բնակչության կազմը - հայեր

Նախկինում Ախունդով: Մինչև 90-ական թթ. գյուղի բնակիչների հիմնական մասը կազմում էին այլազգիներ:

 ՀԱՄԱՅՆՔԻ ՍՈՑԻԱԼ-ԺՈՂՈՎՐԴԱԳՐԱԿԱՆ ՏՎՅԱԼՆԵՐ

|  |  |  |
| --- | --- | --- |
|  | Տվյալի անվանումը | Առ՝ 01.01.2025թ. |
| 1 | մշտական բնակչության թիվ, որից՝ | 7732 |
| 1.1 | արական | 3967 |
| 1.2 | իգական | 3765 |
| 1.3 | որից մինչև18 տարեկան, որից՝ | 1777 |
| 1.3.1 | արական | 920 |
| 1.3.2 | իգական | 857 |
| 1.4 | որից 65-75 տարեկաններ, որից՝ | 741 |
| 1.4.1 | արական | 330 |
| 1.4.2 | իգական | 411 |
| 1.5 | որից 75-ից բարձր, որից՝ | 289 |
| 1.5.1 | արական | 106 |
| 1.5.2 | իգական | 183 |

# **Տեղական սոցիալական ծրագրի նպատակները**

 Համայնքի տեղական սոցիալական ծրագրի հիմնական նպատակներն ու խնդիրներն են.

1) համայնքային մակարդակում ապահովել սոցիալական ծառայությունների համալիր և ամբողջական մատուցումը.

2) բարելավել սոցիալական ծառայությունների հասանելիությունը, մատչելիությունը և դրանց մատուցման համակարգումը.

3) սոցիալապես անապահով, խոցելի և հատուկ կարիքներ ունեցող անձանց հասարակություն ներառումն ապահովելը.

4)զուգակցել սոցիալական ոլորտի պետական քաղաքականության առաջնահերթությունները համայնքի առանձնահատկությունների ու կարիքների հետ.

5) բարձրացնել համայնքում առկա ռեսուրսների (այդ թվում ոչ պետական հատվածի) օգտագործման արդյունավետությունը.

6) նպաստել բնակիչների առողջական վիճակի բարելավմանը, երեխաների կրթության ապահովման միջավայրի ձևավորմանը.

7) աջակցել սոցիալապես անապահով խավերին դուրս գալու կյանքի դժվարին իրավիճակից.

8) նպաստել բնակչության կայուն զբաղվածության մակարդակի բարձրացմանը:

# **Համայնքի քարտեզագրված ռեսուրսները**

Ներկայացվում են համայնքում քարտեզագրված մարդկային և ենթակառուցվածքային ռեսուրսները․

|  |  |
| --- | --- |
| **ՄԱՐԴԿԱՅԻՆ ՌԵՍՈՒՐՍՆԵՐ** | * Համայնքային ծառայողներ
* Սոցիալական պաշտպանության բնագավառի մասնագետներ
* Ակտիվ քաղաքացիներ
* Կամավորներ
* Ուսանողներ
* Երիտասարդներ
* Բարերարներ և գործարարներ
 |
| **ՀԱՄԱՅՆՔՈՒՄ ԳՈՐԾՈՂ** **ՊԵՏԱԿԱՆ, ՀԱՄԱՅՆՔԱՅԻՆ****ԵՎ ՀԱՍԱՐԱԿԱԿԱՆ ԿԱՌՈՒՅՑՆԵՐ** | ***Կրթական (նախադպրոցական)**** 4 նախադպրոցական ուսումնական հաստատություն (համայնքային ենթակայության, որից 1-ը քաղաքային, 3-ը՝ գյուղական) ՀՈԱԿ

***Կրթական (հանրակրթական)**** 6 միջնակարգ դպրոց, ՊՈԱԿ

***Կրթամշակութային.**** Ծաղկաձոր համայնքի «Ծաղկաձորի մանկական արվեստի դպրոց» ՀՈԱԿ

***Մշակութային**** Ծաղկաձոր համայնքի «Մեղրաձոր գյուղի Սամվել Մուրադյանի անվան մարզամշակութային կենտրոն» ՀՈԱԿ

***Առողջապահական**** «Ծաղկաձոր քաղաքի բուժամբուլատորիա» ՊՈԱԿ
* « Մեղրաձորի բժշկական ամբուլատորիա» ՀՈԱԿ

***Սոցիալական պաշտպանություն (այդ թվում զբաղվածություն)**** Ծաղկաձորի համայնքապետարանի սոցիալական աջակցության հանձնաժողով (քաղաքացիների կողմից համայնքապետարանի աշխատակազմ ներկայացվող սոցիալական աջակցության խնդիրներով հասցեագրված դիմումները ուսումնասիրելու նպատակող ստեղծված մշտական գործող հանձնաժողով)
* Ծաղկաձոր համայնքի ղեկավարին կից խնամակալության և հոգաբարձության հանձնաժողով

***Հասարակական կազմակերպություններ.**** «Թեղենիս-Ծաղկաձոր ՖԱ» ՀԿ
* «Առողջ ապրելակերպ» ՀԿ
* «Վարը վարենկ» կրթամշակութային ՀԿ
* «Ջոջ տուն» կրթամշակութային ՀԿ

***Կրոնական**** Հայ Առաքելական Եկեղեցու Կոտայքի թեմի առաջնորդարան (Թեմի Սոցիալական կենտրոնի «Սոցիալական աջակցություն թեմի ծայրահեղ անապահով ընտանիքներին» ծրագիր)

***Ծաղկաձոր համայնքում գործող 2 եկեղեցի.**** Կեչառիս վանական համալիր (ք. Ծաղկաձոր)
* Սուրբ Աստվածածին եկեղեցի (գյուղ Մեղրաձոր)
 |

# **1.4. Համայնքի բնակչության քարտեզագրված կարիքները**

 Ծաղկաձոր համայնքի բնակչության կարիքները քննարկվել և առանձնացվել են ըստ առանձին խոցելի խմբերի՝ յուրաքանչյուրի դեպքում դիտարկելով առավել նշանակալիները: Մասնավորապես, դիտարկվել են հետևյալ խմբերը՝ երեխաներ, երիտասարդներ, տարեցներ, կանայք, հաշմանդամություն ունեցող անձինք, անապահով ընտանիքներ, տեղահանվածներ, պատերազմի մասնակիցներ: Յուրաքանչյուր խմբի համար առանձնացվել է կարիքների երկու խումբ՝ հիմնական և լրացուցիչ: Ի լրումն, նաև դիտարկվել ու առանձնացվել են համայնքում առկա այն կարիքներն ու հիմնախնդիրները, որոնք ունեն ընդհանրական բնույթ:

**ԵՐԵԽԱՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Երեխաների համար ժամանցային կենտրոնների բացակայությունը.** չնայած համայնքում երիտասարդ բնակչության գերակշռող թվին՝ համայնքում երեխաների ժամանցի կազմակերպման հնարավորությունները քիչ են, հատկապես խոսքը վերաբերում է համայնքի տարածքում գտնվող գյուղական բնակավայրերին:
2. **Բուլլինգի առկայությունը.** մանկապարտեզներում և դպրոցներում հանդիպում են *(մանկավարժ-երեխա, երեխա-երեխա հարաբերություններում)* բուլինգի դեպքեր:
3. **Ծնողավարման հմտությունների պակասը.** համայնքում ծնողների շրջանում նկատելի է ծնողավարման հմտությունների պակաս,որը հաճախ զուգորդվում է իրազեկվածության պակասով, մասնավորապես վարքային խնդիրներ ունեցող երեխաների հետ հաղորդակցման ու դաստիարակության դեպքում։ Համայնքում կան կրթությունից դուրս մնացած, ծնողների կողմից ոչ բավարար ուշադրություն ստացած երեխաներ: Երեխաներն ունեն դեմ առ դեմ շփման մոտիվացիայի պակաս, բավական երկար ժամանակ են անցկացնում համացանցում, ցածր է նաև սովորելու մոտիվացիան։

**ԼՐԱՑՈՒՑԻՉ ԿԱՐԻՔՆԵՐ**

1. **Աշխատող երեխաներ՝** ավագ դպրոցական տարիքի շատ երեխաներ աշխատում են՝ հաճախ չգրանցվելով հարկային համակարգում գործատուի կողմից։
2. Հատուկ մասնագետների ծառայությունները վճարովի են, և կրթության առանձնահատուկ պայմանների կարիք ունեցող երեխաների ընտանիքները չեն կարողանում վճարել, ինչը վնասում է և՛ երեխայի ֆունկցիոնալությանը, և՛ ընտանիքի կենսագործունեությանը։

**ԵՐԻՏԱՍԱՐԴՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Կախվածություն ծխախոտից, առցանց խաղերից,** որոնք նպաստում են վատ սովորությունների տարածվածությանը։
2. **Զբաղվածության խնդիր.** Սահմանափակ աշխատատեղերը երիտասարդների համար գրավիչ և նախընտրելի չեն։ Երիտասարդները կարիք ունեն լրացուցիչ կրթական ծրագրերի: Տեսական գիտելիքներն ու հմտությունները գործնականում կիրառելու հնարավորությունները սահմանափակ են, ինչի պատճառով էլ իրենց մասնագիտական գործունեությունը կազմակերպում են համայնքից դուրս:
3. **Ազատ ժամանցի կազմակերպման խնդիր՝** ժամանցի վայրերի՝սրճարանների, կինոթատրոնի, զբոսայգիների,համերգասրահների պակաս։
4. **Երիտասարդական կենտրոնների բացակայություն.** Համայնքային երիտասարդական կենտրոնների բացակայության պատճառով համայնքի երիտասարդները իրենց կարողություններն ու հմտություններն իրացնում են հիմնականում մայրաքաղաքում: Նմանատիպ կենտրոնները համայնքի երիտասարդության համար կարող են ծառայել ոչ ֆորմալ կրթության և համայնքային տարատեսակ խնդիրները լուծելու հարթակներ:

**ՏԱՐԵՑՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Ժամանցի, զբաղվածության խնդիր`** զբաղվածության բացակայության, և ժամանցի վայրերի պակասի, ինչպես նաև ընտանեկան տարբեր խնդիրների պատճառով առաջանում է **անտեսվածության զգացում,** ինչը բարձրացնում է տարեցների խոցելիությունը և մեկուսացվածությունը։
2. **Իրազեկվածության խնդիր,** տեղեկատվական և իրավաբանական խորհրդատվության պակաս՝ միայնակ տարեցները ունեն իրավաբանական խորհրդատվության կարիք, մասնավորապես, կապված պետության կողմից տրամադրվող աջակցությունների հետ։
3. Տարեցների համար բժշկական ծառայությունները **ոչ միշտ են մատչելի և հասանելի:**

**ԼՐԱՑՈՒՑԻՉ ԿԱՐԻՔՆԵՐ**

1. Կենսաթոշակառուների **թոշակի** **անկանխիկ լինելը** խնդիրներ է ստեղծում այն կանխիկացնելու համար, քանի որ տարեցները չունեն անհրաժեշտ հմտություններ, իսկ գյուղական բնակավայրերում ապրող տարեցները պետք է հասնեն կենտրոն՝ կենսաթոշակը ստանալու համար։

**ԿԱՆԱՅՔ**

**ՀԻՄՆԱԿԱՆ ԿԱՐԻՔՆԵՐ**

1. **Կանանց «բեռ»-ի ավելացում՝** կանայք ներգրավված են և՛ տան առօրյա, և՛ երեխաների խնամքի իրականացման, և՛ մասնագիտական գործունեության աշխատանքներում։
2. **Բռնության ենթարկված կանանց համար ճգնաժամային կենտրոնի բացակայություն,** այս առումով խնդիրներ են առաջանում բռնարարին ընտանիքից առանձնացնելու, ինչպես նաև երեխային և մորը ապահով վայր տեղափոխելու հետ կապված։
3. **Կարծրատիպային մտածելակերպ.** հաճախ կանայք մշակութային-սոցիալական կարծրատիպերի ազդեցության ներքո վախենում են իրենց նկատմամբ բռնության մասին բարձրաձայնել կամ դիմել համապատասխան աջակցող կառույցների։

**ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԻՆՔ**

**ՀԻՄՆԱԿԱՆ ԿԱՐԻՔՆԵՐ**

1. **Ֆիզիկական միջավայրի մատչելիության խնդիր.** տեղաշարժման խնդիրներ ունեցող անձանց համար թեքահարթակները քիչ են, բացի այդ հենաշարժողական խնդիրներ ունեցող անձինք չեն կարողանում օգտվել տրանսպորտից կամ ազատ տեղաշարժվել համայնքում:
2. **Զբաղվածության խնդիր.** գործատուները խուսափում են աշխատանք առաջարկել հաշմանդամություն ունեցող անձանց։ Այս խնդիրը լուրջ մարտահրավեր է նաև մտավոր/հոգեկան առողջության խնդիրներ ունեցող անձանց համար։
3. **Ծառայությունների պակաս հաշմանդամություն ունեցող երեխաների/ անձանց**, **ինչպես նաև նրանց ծնողների համար.** վերականգնողական և ցերեկային, այդ թվում նաև սոցիալ-հոգեբանական ծառայությունների պակաս։
4. **Հասարակությունում ինտեգրման խնդիր՝** ֆիզիկական միջավայրի անմատչելիության, ինչպես նաև հաշմանդամություն ունեցող անձանց նկատմամբ առկա անհանդուրժողականության, կարծրատիպերի, հաճախ նաև բուլլինգի պատճառով դժվարություններ են առաջանում հասարակությունում ինտեգրվելու գործընթացում։ Երեխաները չեն կարողանում հաճախել մշակութային կենտրոններ։ Այս առումով առանձնահատուկ անհրաժեշտ է նշել կրթական իրավունքի իրացման խնդիրը։ Վերոնշյալ խնդիրները խոչընդոտում են հաշմանդամություն ունեցող երեխաների մուտքը մանկապարտեզներ և դպրոցներ, ինչպես նաև առաջացնում են դժվարություններ հետագա մասնագիտություն ընտրելու և ստանալու հարցում։
5. **Հատուկ մասնագետների պակաս.** համայնքում առկա է երեխաների հետ աշխատող հատուկ մասնագետների պակաս:

**ԱՆԱՊԱՀՈՎ ԸՆՏԱՆԻՔՆԵՐ**

1. **Բազմազավակ ընտանիքներ**. համայնքում բազմազավակ ընտանիքներն առավել անապահով ընտանիքների թվում են. հիմնականում չունեն միջոցներ կոմունալ վճարումների, վարձավճարների կատարման, երեխաների ժամանցի կազմակերպման կամ բարձրագույն կրթության հետ կապված խնդիրները լուծելու համար։
2. **Նպաստառու ընտանիքները.** նպաստառու ընտանիքների շրջանում նկատվում է կախվածություն սոցիալական աջակցության ծրագրերից, այդ թվում զբաղվածության ծրագրերում ներգրավման մոտիվացիայի բացակայություն: Հիմնականում այս խմբի ընտանիքների մոտ տեսանելի են աղքատության մշակույթի դրսևորումներ, ընտանիքները նախընտրում են չաշխատել ու նպաստ ստանալ կամ ունենալ չգրանցված աշխատանք և զուգահեռ օգտվել պետական նպաստներից։

**ԼՐԱՑՈՒՑԻՉ ԿԱՐԻՔՆԵՐ**

**1**.Համայնքում առկա չեն **ժամանակավոր կացարաններ՝** անօթևան մնացած անձանց համար։ Ավելին, նման կացարաններ չկան նաև հարակից համայնքներում, որոնցից Ծաղկաձոր համայնքը նույնպես կարող էր օգտվել:

**2.**Անապահով ընտանիքների **ակտիվացման հնարավորությունների, զբաղվածության խթանման ծրագրերի պակաս** կա**։**

**ՏԵՂԱՀԱՆՎԱԾՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Ինտեգրման** **խնդիրներ.** Արցախից բռնի տեղահանված բնակչությունը ամբողջությամբ ինտեգրված չէ համայնքում։
2. **Բնակարանային ապահովման խնդիր.** տեղահանված անձանց համար հիմնական խնդիրներից է կացարանը, վարձով տների պարագայում բնակվարձերը հիմնականում բարձրացել են։
3. **Աշխատանքի տեղավորման խնդիր.** Արցախից բռնի տեղահանված անձինք, տեղի շուկայի պահանջարկին ծանոթ չլինելով, չեն կարողանում լուծել զբաղվածության խնդիրը։

**ՊԱՏԵՐԱԶՄԻ ՄԱՍՆԱԿԻՑՆԵՐ ԵՎ ՊԱՏԵՐԱԶՄԻ ՀԵՏԵՎԱՆՔՈՎ ԶՈՀ ՈՒՆԵՑՈՂ ԸՆՏԱՆԻՔՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Զբաղվածության խնդիր,** պատերազմական գործողություններին մասնակցած, հատկապես վիրավորում ստացած և հաշմանդամություն ձեռք բերած երիտասարդների մոտ զբաղվածությունը կարևոր խնդիր է:
2. Պատերազմական գործողությունների մասնակիցների համար **սոցիալ-հոգեբանական աջակցության ծրագրերի** ոչ գրավիչ լինելը**։**

**ԸՆԴՀԱՆՈՒՐ ԿԱՐԻՔՆԵՐ/ ԽՆԴԻՐՆԵՐ**

**ՀԻՄՆԱԿԱՆ ԿԱՐԻՔՆԵՐ**

1. **Աշխատատեղերի սակավություն Ծաղկաձոր համայնքում՝** համայնքի բնակիչները աշխատատեղերի սակավության պատճառով աշխատանք են փնտրում Երևանում, որտեղ աշխատանք գտնելու հնարավորություններն ավելի մեծ են։ Վերջին տարիներին գործազրկության մակարդակը նվազել է.ՄՍԾ Զբաղվածության բաժինն առաջարկում է մի շարք ծրագրեր գործազուրկ անձանց:
2. **Թափառող շների խնդիրը.** Թափառող շների ստերջացման ծառայությունների ձեռքբերումը ժամանակավոր լուծումներ է առաջարկում:

**ԼՐԱՑՈՒՑԻՉ ԿԱՐԻՔՆԵՐ**

1. Համայնքապետարանի և ենթակա կառույցներում աշխատող մասնագետների համար **սոցիալական փաթեթների** բացակայությունը։
2. Երևան գնացող ուսանողների համար տրանսպորտային **ծառայության բարձր գինը։**
3. **Հոգեբանական առաջին օգնության** ծառայությունների բացակայությունը։
4. Սպասարկման ոլորտիաշխատակիցների՝ բնակչության հետ հաղորդակցման **հմտությունների զարգացման անհրաժեշտությունը։**

# **1.5. Համայնքում առաջնահերթ արձագանքման ենթակա սոցիալական հիմնախնդիրները 2025-2026-թթ․ ժամանակահատվածում**

Համայնքային քննարկումների ընթացքում համայնքի բնակչության կարիքների, ինչպես նաև դրանց լուծման հեռանկարների վերաբերյալ առաջարկությունների քննարկումն իրականացվել է ըստ կոնկրետ խոցելի սոցիալական խմբի և իրականացվել է առաջնորդվելով նախորդ հատվածում բացահայտված և համաձայնեցված կարիքների լուծման հնարավորություններով:

|  |  |  |
| --- | --- | --- |
| **N** | **Խումբ** | **Առաջարկություն** |
| **1** | Երեխաներ  | 1. *Խաղահրապարակների քանակի ավելացում։*
2. *Հանրակրթական դպրոցներում խմբակների ստեղծում (օր. սպորտային խմբակներ, որոնց միջոցով հնարավոր է կանխարգելել՝ երիտասարդների շրջանում ալկոհոլի և թմրանյութերի օգտագործումը)։ Անհրաժեշտություն կա նաև դպրոցներում՝ մասնագետների կազմում ներառել առնվազն 1 սոցիալական աշխատողի և հոգեբանի։*
3. *Վերականգնողական կենտրոնի բացում՝ հատուկ կարիքներով երեխաների համար։*
4. *Ցերեկային ծառայությունների տրամադրում հաշմանդամություն ունեցող երեխաներին, ներառյալ մոբիլ (շարժական) ծառայությունը և կանխարգելիչ ծառայությունները։*
5. *Բակային ճամբարներ, արշավական ակումբների հիմնում, ռազմական պատրաստվածության ծրագրերի իրականացում։*
 |
| **2** | Երիտասարդներ | 1. *Երիտասարդական կենտրոն՝ ազգային մշակույթի, պատմության, արժեհամակարգի ձևավորման, փափուկ հմտությունների, վատ սովորույթների, ռազմական պատրաստվածության վերաբերյալ դասընթացների կամ այլ նորարարական գաղափարների իրականացմամբ։*
2. *Երիտասարդների համար փորձի փոխանակման, մասնագիտական կողմնորոշման, պրակտիկայի հնարավորությունների ձեռքբերման (ներառյալ փորձառության ծրագրեր, լրացուցիչ կրթության կենտրոններ), որոնք կվերաբերեն նաև փափուկ հմտությունների (soft skills), ՏՏ գիտելիքների ուսուցմանը և կնպաստեն, որ երիտասարդները հեշտությամբ կարողանան անցնել աշխատանքի։*
 |
| **3** | Տարեցներ | 1. *Ցերեկային ծառայությունների մատուցում, ներառյալ տնային սպասարկման ծառայությունը, ինչպես նաև տարեցների համար առողջապահական, մշակութային, ժամանցային հնարավորությունների ապահովում։ Նշված ծառայությունը կարող է ներառել նաև ճաշարան, շրջիկ կամ մոբիլ առողջապահական ծառայություններ։*
2. *Տարեցների կողմից պատրաստված ձեռագործ աշխատանքների իրացման կետի ստեղծում։*
 |
| **4** | Հաշմանդամություն ունեցող անձինք | 1. *Ցերեկային ծառայություն հաշմանդամություն ունեցող անձանց համար, որը կներառի արհեստագործական խմբակներ՝ ինքնազբաղվածության հնարավորությունների ստեղծման նպատակով։*
2. *Վերականգնողական ծառայություն հաշմանդամություն ունեցող անձանց համար, ներառյալ տնային խնամքի, պատրոնաժի ծառայություն։*
3. *Հաշմանդամություն ունեցող անձանց զբաղվածության ապահովման հնարավորությունների ստեղծում։*
4. *Հարմարեցված ենթակառուցվածքներ, թեքահարթակների հարմարեցում, լուսացույցերի ձայնային ազդանշաններ տեսողական խնդիր ունեցող անձանց համար և այլն։*
5. *Հատուկ մասնագետների շարունակական պատրաստվածության ապահովում։*
 |
| **5** | Անապահով ընտանիքներ | 1. *Մասնագիտական վերապատրաստման ծառայություններ՝ զբաղվածության ապահովման նպատակով։*
2. *Ինքնազբաղվածության խթանման ծրագրեր՝ համատեղելով անհրաժեշտ գործիքների տրամադրումը (վարսահարդարման, մատնահարդարման և այլն)՝ ընտանեկան նպաստ համակարգից հրաժարվելու նախապայմանով։*
3. *Բնակարանային ֆոնդեր և հանրակացարանների ավելացում։*
 |
| **6** | Պատերազմի մասնակիցներ և պատերազմի հետևանքով զոհ ունեցող ընտանիքներ | 1. *Փոխօգնության խմբերի ստեղծում՝ հոգեբանական աջակցության կարիքին ուղղված։*
2. *Մասնագիտական վերապատրաստման ծառայություններ՝ զբաղվածության ապահովման նպատակով։*
3. *Ինքնազբաղվածության խթանման ծրագրեր՝ համատեղելով անհրաժեշտ գործիքների, նյութերի տրամադրումը (ընտանի կենդանիներ, մեղուներ և այլն)։*
 |
| **7** | Լրացուցիչ կարիքներ | 1. *Հոգեբանական առաջին օգնության դասընթացներ՝ ուսուցիչների, բժիշկների, սոցիալական աշխատողների և առաջնային օղակում գտնվող մյուս մասնագետների համար։*
2. *Շարունակական հմտությունների զարգացման դասընթացներ օգնող մասնագետների համար։*
3. *Արտակարգ իրավիճակների պատրաստվածության դասընթացներ համայնքի բնակիչների համար։*
4. *Բազմաբնակարան շենքերի մուտքերի, բակերի վերանորոգում, ինչպես նաև բազմաբնակարաններին կից երեխայակենտրոն միջավայրի ստեղծում՝ խաղահրապարակ, ապահով անկյուն և այլն։*
5. *Կրթական կենտրոններում վերահսկողության սահմանում։*
 |

Ինչպես տեսնում ենք, համայնքային քննարկումների ընթացքում, նույնականացված սոցիալական հիմնախնդիրների շարքը, որոնց բախվում են Ծաղկաձոր համայնքի բնակիչները, բավականին լայն է։ Ըստ այդմ, հաշվի առնելով սոցիալական հիմնախնդիրների արձագանքման ռեսուրսների սահմանափակությունը *(ինչպես նյութական, այնպես էլ մարդկային*) որդեգրվել է սոցիալական հիմնախնդիրների արձագանքման աստիճանական մոտեցում, ինչը ենթադրում է սոցիալական հիմնախնդիրների սահմանում՝ ըստ առաջնահերթության։

2025-2026 թթ․ ընկած ժամանակահատվածում առավել առաջնահերթ է համարվել հետևյալ սոցիալական հիմնախնդիրներին արձագանքելը՝

1. Երեխաների և երիտասարդների զբաղվածության կազմակերպմանն ու մասնագիտական կողմնորոշմանն առնչվող խնդիրները,
2. Առողջապահական ծառայությունների ոչ մատչելի լինելը բնակչության որոշ խմբերի, հատկապես՝ տարեցների, քրոնիկ հիվանդություն ունեցող անձանց համար,
3. Սոցիալական ակտիվացման, այդ թվում աշխատանքային գործիքների տրամադրման և մասնագիտական ուսուցման ծրագրերի պակասը, հատկապես անապահով ընտանիքների, պատերազմից տուժած անձանց ընտանիքների և այլ խոցելի ընտանիքների/անձանց համար։
4. Ծնողավարման հմտությունների թույլ զարգացվածությունը, համայնքի և տեղահանված, անապահով ընտանիքների շրջանում։

# **ՄԱՍ 2. ՀԱՄԱՅՆՔԱՅԻՆ ՍՈՑԻԱԼԱԿԱՆ ԶԱՐԳԱՑՄԱՆ ԾՐԱԳՐԵՐԻ ԱՆՁՆԱԳՐԵՐ**

# **Ծրագրի անձնագիր №1**

Բնաիրային օգնության տրամադրման համայնքային սոցիալական ծրագրի անձնագիր

|  |
| --- |
| **Անվանումը՝** Բնաիրային օգնության տրամադրում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Բնաիրային օգնության միջոցով սոցիալական աջակցություն տրամադրել կյանքի դժվարին իրավիճակում հայտնված անձանց կամ ընտանիքներին։Այս ծրագրի համատեքստում կյանքի դժվարին իրավիճակներ են համարվում «Սոցիալական աջակցության մասին» ՀՀ օրենքի 3-րդ հոդվածի 1-ին կետի 8-րդ ենթակետում ներկայացված իրավիճակները: |
| Ծրագրի հիմնականարդյունքներ | Համայնքում կյանքի դժվարին իրավիճակում հայտնված անձանց կամ ընտանիքների հիմնական կարիքները բավարարված են։Այս ծրագրի հիմնական կարիք են համարվում սննդի, հագուստի, կոշիկի, հիգիենայի միջոցների, երեխաների խնամքի պարագաների, դեղերի, առաջին անհրաժեշտության կենցաղային այլ ապրանքների կարիքները: Աջակցության քարտերի միջոցով նախատեսվում է բավարարել շահառուների սոցիալական կարիքները: |
|  Շահառուների թիվը | Ելակետայինարժեք | Թիրախային արժեքներ |
| 250 |  | 300 |
|  |  |  |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 125 |  | 150 |  |
|  |  |  |  |
| 1. Համայնքում կյանքի դժվարին իրավիճակում հայտնված անձանց կամ ընտանիքներին աջակցություն տրամադրելու համար համապատասխան ապրանքներ կամ քարտեր տրամադրող կազմակերպություններն ընտրված են, և նրանց հետ ստորագրված են պայմանագրեր,
2. Շահառուների ընտրության չափանիշները և ընթացակարգերը մշակված են և հաստատված,
3. Անհրաժեշտ փաստաթղթերի ձևաչափերը մշակված են և հաստատված։
 |
| Կնքված պայմանագրերի թիվը | Ելակետայինարժեք | Թիրախային արժեքներ |
|  4 |  | 6 |  |
|  |  |  |  |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 3 |  | 3 |  |
|  |  |  |  |
| Ծրագրի հիմնական գործողությունները | * սահմանել նախատեսված աջակցությունը տրամադրող կազմակերպությունների ընտրության չափանիշները (օրինակ՝ խանութների, դեղատների և այլն)
* իրականացնել նշված չափանիշներին բավարարող կազմակերպությունների ընտրությունը,
* կազմակերպությունների հետ ստորագրել համապատասխան պայմանագրեր,
* մշակել և հաստատել շահառուների ընտրության չափանիշները,
* մշակել և հաստատել ծրագրի իրականացման ընթացակարգերն, այդ թվում՝ դիմումների ընդունման, կարիքի գնահատման, ուղղորդման, մոնիթորինգի,
* մշակել և հաստատել ծրագրի հիմնական ձևաթղթերի նմուշները,
* մշակել և հաստատել ծրագրի հաշվետվողականության մեխանիզմները:
 |
| Ծրագրի բյուջեն |  |
| Ծրագրի իրականացման համար անհրաժեշտ այլ ռեսուրսներ | Ֆինանսավորում, մասնագիտական ներուժ |
| Ծրագրի հիմնական ռիսկերը | Արտակարգ իրավիճակ,ռազմական դրություն |
| Ծրագրի հիմնական շահառուները | Կյանքի դժվարին իրավիճակում հայտնված անձինք կամ ընտանիքները: *Առաջնահերթությունը տրվում է կրկնակի խոցելիություն ունեցող անձանց, օրինակ՝ բազմազավակ ընտանիքներին, հղի կանանց, առանց ծնողական խնամքի մնացած երեխաներին, տեղահանված անձանց, տարեցներին, հաշմանդամություն կամ անձի ֆունկցիոնալության սահմանափակում ունեցող անձանց և այլն:* |
| Ծրագրի սկիզբ և ավարտ | 2025 |
| Ծրագրի համառոտ նկարագրություն | Սույն ծրագրով նախատեսված է աջակցել համայնքում կյանքի դժվարին իրավիճակում հայտնված անձանց կամ ընտանիքներին բավարարելու իրենց հիմնական կարիքները: Ծրագրի իրականացման շրջանակում նախատեսվում է սոցիալական աջակցությունը տրամադրել աջակցության քարտերի միջոցով:  |

# **Ծրագրի անձնագիր №2**

Սոցիալ-վերականգնողական օգնության տրամադրման համայնքային սոցիալական ծրագրի անձնագիր

|  |
| --- |
| **Անվանումը՝** Սոցիալ-վերականգնողական օգնության տրամադրում |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Սոցիալ-վերականգնողական օգնության միջոցով սոցիալական աջակցություն տրամադրել կյանքի դժվարին իրավիճակում հայտնված անձանց կամ ընտանիքներին։Այս ծրագրի համատեքստում կյանքի դժվարին իրավիճակներ են համարվում «Սոցիալական աջակցության մասին» ՀՀ օրենքի 3-րդ հոդվածի 1-ին կետի 8-րդ ենթակետում ներկայացված իրավիճակները: |
| Ծրագրի հիմնականարդյունքներ | Համայնքում կյանքի դժվարին իրավիճակում հայտնված անձանց կամ ընտանիքների հիմնական կարիքները բավարարված են։Այս ծրագրի համատեքստում հիմնական կարիք են համարվում հիվանդության կամ վնասվածքների հետևանքով անձի առողջական վիճակի վատթարացումը, անկախ կյանքի ձեռքբերումը կամ պահպանումը, սոցիալական ներառումը, հոգեհուզական կամ վարքային վերականգնումը:Սոցիալ-վերականգնողական օգնության միջոցով նախատեսվում է բավարարել շահառուների սոցիալական կարիքները: |
|  Շահառուների թիվը | Ելակետայինարժեք | Թիրախային արժեքներ |
| 30 |  | 40 |
|  |  |  |
| Ծրագրի միջանկյալարդյունքներ |  |
|  | Ելակետայինարժեք | Թիրախային արժեքներ |
| 20 |  | 40 |  |
|  |  |  |  |
| 1․ Համայնքում կյանքի դժվարին իրավիճակում հայտնված անձանց կամ ընտանիքներին աջակցություն տրամադրելու համար համապատասխան ծառայությունները կամ մասնագիտական աջակցություն տրամադրող կազմակերպությունների հետ համագործակցության ընթացակարգերը մշակված են և հաստատված,2․Շահառուների ընտրության չափանիշները և ընթացակարգերը մշակված են և հաստատված, 3․ Անհրաժեշտ փաստաթղթերի ձևաչափերը մշակված են և հաստատված։ |
| Մշակված ընթացակարգերի թիվը | Ելակետայինարժեք | Թիրախային արժեքներ |
| 1 |  | 3 |  |
|  |  |  |  |
|  |
| Շահառուների ընտրության չափանիշների, ընթացակարգերի, ձևաչափերի փաթեթները | Ելակետայինարժեք | Թիրախային արժեքներ |
| 3 |  | 3 |  |
|  |  |  |  |
| Ծրագրի հիմնական գործողությունները | * սահմանել նախատեսված աջակցությունը տրամադրելու ընթացակարգերը (օրինակ ինչպես է իրականացվում բժշկական, վերականգնողական կենտրոնների, դեղատների և այլ կազմակերպությունների հետ համագործակցությունը),
* մշակել և հաստատել շահառուների ընտրության չափանիշները,
* մշակել և հաստատել ծրագրի իրականացման ընթացակարգերն, այդ թվում՝ դիմումների ընդունման, կարիքի գնահատման, ուղղորդման, մոնիթորինգի,
* մշակել և հաստատել ծրագրի հիմնական ձևաթղթերի նմուշները,
* մշակել և հաստատել ծրագրի հաշվետվողականության մեխանիզմները:
 |
| Ծրագրի բյուջեն |  |
| Ծրագրի իրականացման համար անհրաժեշտ այլ ռեսուրսներ | Ֆինանսավորում, մասնագիտական ներուժ |
| Ծրագրի հիմնական ռիսկերը | Արտակարգ իրավիճակ, ռազմական դրություն |
| Ծրագրի հիմնական շահառուները | Կյանքի դժվարին իրավիճակում հայտնված անձինք կամ ընտանիքները: *Առաջնահերթությունը տրվում է կրկնակի խոցելիություն ունեցող անձանց, օրինակ՝ բազմազավակ ընտանիքներին, հղի կանանց, առանց ծնողական խնամքի մնացած երեխաներին, տեղահանված անձանց, տարեցներին, հաշմանդամություն կամ անձի ֆունկցիոնալության սահմանափակում ունեցող անձանց:* |
|  |  |
| Ծրագրի սկիզբ և ավարտ | 2025 |
| Ծրագրի համառոտ նկարագրություն | Սույն ծրագրով նախատեսված է աջակցել համայնքի՝ կյանքի դժվարին իրավիճակում հայտնված անձանց կամ ընտանիքներին բավարարելու իրենց հիմնական կարիքները: Ծրագրի իրականացման շրջանակում նախատեսվում է սոցիալական աջակցությունը տրամադրել բժշկական կենտրոնների, վերականգնողական կենտրոնների միջոցով:  |

# **2.3. Ծրագրի անձնագիր №2**

|  |
| --- |
| **Անվանումը՝** Տարեցների կամ հաշմանդամություն կամ ֆունկցիոնալության սահմանափակում ունեցող անձանց տնային խնամքի ծառայություն |
| Խնդիր, որի լուծմանն է միտված ծրագիրը | Բնակչության սոցիալական պաշտպանություն |
| Ծրագրի անմիջական նպատակ | Տարեցների կամ հաշմանդամություն կամ ֆունկցիոնալության սահմանափակում ունեցող անձանց կենցաղային և բժշկական սպասարկում |
| Ծրագրի հիմնականարդյունքներ | Համայնքի խնամքի կարիք ունեցող և չաշխատող տարեցները կամ հաշմանդամություն կամ ֆունկցիոնալության սահմանափակում ունեցող անձինք տնային պայմաններում ստանում են տնային խնամքի ծառայությունները, որոնք ենթադրում են կեցաղային սպասարկում և բժշկական սպասարկում կամ օգնություն։ |
|  Շահառուների թիվ | Ելակետայինարժեք | Թիրախային արժեքներ |
| 50 |  |  |
|  |  |  |
| Ծրագրի միջանկյալարդյունքներ | * Տնային խնամքն իրականացնող մասնագետների ընտրության չափանիշները սահմանված են,
* Տնային խնամք իրականացնող մասնագետներն ընտրված են,
* նրանց հետ ստորագրված են պայմանագրեր,
* Համայնքային սոցիալական աշխատողի կողմից՝ ՄՍԾՏ ՏԿ-ի սոցիալական աշխատողի հետ սերտ համագործակցությամբ, կազմված է նրանց ծառայությունների տրամադրման ժամանակացույցը՝ ըստ շահառուների թվի և վերջիններիս ունեցած կարիքների,
* Կազմակերպված է մասնագետների տնայցերի իրականացման գործընթացը։
 |
| Տնային խնամքն իրականացնող մասնագետների թիվըՄասնագետների համար իրականացված վերապատրաստումների թիվը | Ելակետայինարժեք | Թիրախային արժեքներ |
| 2025 |  |  |  |
|  |  |  |  |
| Մասնագետների հետ ստորագրված պայմանագրերի թիվը |
|  | Ելակետայինարժեք | Թիրախային արժեքներ |
| 2025 |  |  |  |
|  |  |  |  |
|  |
| Տնային խնամքի ծառայությունների տրամադրման ժամանակացույցերի թիվը | Ելակետայինարժեք | Թիրախային արժեքներ |
| 2025 |  |  |  |
|  |  |  |  |
| Ծրագրի հիմնական գործողությունները | * Սահմանել տնային խնամքն իրականացնող մասնագետների ընտրության չափանիշները,
* սահմանված չափանիշներին համապատասխան՝ ընտրել տնային խնամք իրականացնող մասնագետներին և նրանց հետ ստորագրել աշխատանքային պայմանագրեր,
* Համայնքային սոցիալական աշխատողի կողմից՝ ՄՍԾՏ ՏԿ-ի սոցիալական աշխատողի և համայնքի համագործակցության ցանցի այլ անդամների հետ սերտ համագործակցությամբ ընտրել ծառայության կարիք ունեցող շահառուներին՝ հիմք ընդունելով կարիքների գնահատման արդյունքները,
* կազմել ծառայությունների տրամադրման ժամանակացույցը, ըստ շահառուների թվի և վերջիններիս ունեցած կարիքների,
* կազմակերպել մասնագետների տնայցերի իրականացման գործընթացը։
 |
| Ծրագրի բյուջեն |  |
| Ծրագրի իրականացման համար անհրաժեշտ այլ ռեսուրսներ | ֆինանսավորում, մասնագիտական ներուժ, տրանսպորտ |
| Ծրագրի հիմնական ռիսկերը | արտակարգ իրավիճակներ և ռազմական դրություն |
| Ծրագրի հիմնական շահառուները | Համայնքի խնամքի կարիք ունեցող և չաշխատող տարեցները կամ հաշմանդամություն կամ ֆունկցիոնալության սահմանափակում ունեցող անձինք, միայնակ կամ անժառանգ տարեցները  |
| Ծրագրի սկիզբ և ավարտ | 2025 |
| Ծրագրի համառոտ նկարագրություն | Սույն ծրագրով նախատեսված ծառայությունն ուղղված է համայնքում բնակվող տարեցների կամ հաշմանդամություն կամ ֆունկցիոնալության սահմանափակում ունեցող անձանց խնամքի կազմակերպմանը տնային պայմաններում։ Տնային խնամքի ծառայությունը կենթադրի աջակցություն ինքնախնամքի, անձնական և բնակարանի հիգիենայի պահպանման, առօրյա գնումների կատարման հարցում, ուղեկցում անհրաժեշտ ծառայություններից օգտվելու համար, այլ գործառույթներ։ Տնային խնամքի ծառայության միջոցով նախատեսվում է նաև շահառուների բժշկական սպասարկման կամ օգնության ապահովում։ |

*Համայնքի բնակչության թիվը՝ 7732, որից տարեցներ՝ 875, միայնակ տարեցներ՝ 132:*

Համայնքի տարեցները անտեսված են և դուրս են մնում ծառայություններից: Համայնքում բացակայում է տարեցներին մատուցվող շուրջօրյա խնամքի, ցերեկային խնամքի, տնային խնամքի՝ տնային պայմաններում սոցիալական սպասարկման ծառայություններ չկան: Տարեցների կյանքի որակը չափազանց ցածր է, նրանք գրեթե որևէ կերպ չեն մասնակցում համայնքի կյանքին, մշակութային կյանքին, տեսարժան վայրեր չեն այցելում:

 Համայնքում կարևորվում է տարեցներին տնային պայմաններում խնամքի ծառայությունը և տարեցների զբաղվածության , ազատ ժամանցի և մշակութային կյանքի կազմակերպման ցերեկային կենտրոնների ստեղծումը:Համայնքում չկան կացարան կամ մշտական բնակության վայր չունեցող տարեցներ, իրենց տներում ապրող և կողմնակի անձի կարիք ունեցող տարեցները նախընտրում են տնային խնամքը, իսկ ավելի ակտիվ տարեցները նախընտրում են այցելել տարբեր ցերեկային կենտրոններ: Համայնքում բացակայում են սոցիալ- հոգեբանական ծառայությունները: